Viborger Samler, 1832-12-22
Belgien. Efterretningerne og Beleiringen af Antverpens Citadel gaae til den 13de Decbr. Fortet St. Laurent vedbliver at være Tvistens Æble. Der meldes, at dette Fort sandsynligviis vil blive besat af Franskmændene den 14de, da de trufne Anstalter sikkre dette Foretagendes heldige Udfald; imidlertid ere slige Forventninger under denne Beleiring flere Gange blevne skuffede. Den 10de Decbr. om Eftermiddagen Kl. 6. gjordes et heftigt Angreb paa bemeldte Lunette og fortsattes hele Natten; men da det ikke lykkedes ifølge hollandske Beretninger afsloges med betydeligt Tab), hedder det, at det kun var et falsk Angreb, der havde til Hensigt, at bortlede Fiendens Opmærksomhed andetstedsfra; imidlertid arbeidede Franskmændene paa at underminere Fortet. Den 12te var Jlden meget heftig fra begge Sider, men anrettede dog ingen synderlig Skade, da begge Partier vare godt dækkede. De fleste Bygninger i Citadellet ere afbrændte; kun Kirken og nogle Smaahuse staae endnu; den Første, der tjener til Magazin, har toGange været antændt; men Jlden er hurtigt bleven slukket. Natten imellem den 12te og 13de var Kanonaden yderst heftig fra begge Sider. - Det hedder, at Marschal Grard skal være saa syg, at han ikke kan forlade Sengen. - Den 8de har Kong Leopold, ledsaget af General Despre, og flere Stabsofficierer, aflagt et Besøg i de franske Batterier, ved denne Leilighed skjænkede han en haardt saaret fransk Soldat Leopoldsordenen. - Den første franske Division har sit Hovedquarteer i Calloo; Franskmændene have ogsaa armeret Fortet St. Philippe saa at de nu beherske Schelde. Den hollandske Escadre under Anførsel af Contreadmiral (Schoutbyrnagt) Lewe van Aduard, har gjort flere Angreb, for at fordrive Franskmændene fra deres Batterier, men forgiæves, ved et saadant Angreb paa Korskandsen den 12te faldt Admiral van Aduard. - Et Rygte melder, at General Sebastiani var saaret. - Amsterdammer Handelsblad (der iøvrigt er høist upaalideligt) melder i en Skrivelse fra Antmerpen af 14de Kl. 12 Middag, at de Franske efter et usigeligt mordisk Angreb have bemægtiget sig Fortet St. Laurent, hvorved et ganske lidet Antal Hollændere er gjort til Fange, og at Citadellet nu var beskjæftiget med at skyde bemeldte Lunette, der beherskes af dets Kanoner, i Gruus. (Privatbreve fra Amsterdam omtale ogsaa det Rygte, at Franskmændene havde sprængt bemeldte Batterie i Luften. - To franske Elitecompagnier ere passerede gjennem Brussel paa Veien til Mecheln, for at stode til Reserven under General Schramm, der, naar Tiden er kommen, skal tage Deel i Stormen paa Citadellet. - Le sloniteur indeholder en Skrivelse fra Marschal Gerard til Krigsministeren af 7de d. M., hvori det hedder: "Jeg har draget flere Regimenter til Trancheetjenesten, for ikke at udmatte Tropperne for meget; nu hvile de i flere Nætter. Jeg lader ogsaa hyppigt uddeele Viin og Brændeviin iblandt dem. Jeg haaber, at vi nu snart naae vort Maal, hvis imidlertid Fjenden overalt gjør den Modstand, som han kan giøre, og holder Stand mod os ved Overgangen over Gravenne og i Hovedbreschen, saa kan jeg ikke forud bestemme det sandsynlige Tidspunct til Jndtagelsen, saa meget mindre, da de maanelyse Nætter ere os til Hinder i vor næste Arbeider. De har seet, at General Chasse endnu i sit sidste Brev truer med, at beskyde Antmerpen, og søger at give Sagerne en saadan Vending, som om det første Skud, der gav Anledning hertil, var kommet fra os. Denne List og Trudseler imidlertid idag falden tilbage i sit eget Intet; han har ikke skudt, og vil efter al Rimelighed heller ikke skyde. Vi ere altsaa indskrænkede til vort ydre Angreb, og maae isolere ham i Citadellet ved at spærre Schelde; jeg haaber, at det skal lykkes os. General Achard besætter den høire Bred, og vi ville forsøge, ogsaa at armere Fortet St. Philippe, hvorfra Communicationsveienes skrækkelige Tilstand hidtil har forhindret os. Den hollandske Flaade havde nærmet sig, for at forurolige os i vore Operationer; igaar har den beskudt os, og udstædt en latterlig Opfordring til vore Poster, der, dækkede af Dæmningerne, Jntet kunde lide. Skulde den forsøge paa at seile op, saa vil det frygtelige Batterie paa Nord fortet paa 60 Kanoner udsætte den for Fare paa Passagen eller paa Tilbageveien. Flere Poster paa den høire og venstre Bred have nærmet sig Forterne Lillo og Lieskenshoek; dog ere disse Puncter i en stor Omkreds beskyttede af Oversvømmelser, som man kun kan passere paa en Defile. Ved deres nærværende Forsvarstilstand kan man ikke tænke paa en Beleiring, endnu mindre paa en Overrumpling. Hvis jeg altsaa ikke kan tilføie den hollandske Flaade Tete de Flandres eller de dertil hørende Forter nogen Skade, saa vil jeg dog i det Mindste afskjære dem fra Citadellet, og indskrænke dette til sin Omgivelse og sin Garnison, for, om mueligt, at tvinge denne til en Overgivelse paa Discrction. Jeg ønsker at gjøre den til Krigsfange, for i den at have et Pant for Overgivelsen af de andre Forter og Pladser, som vi reclammere, eller for dens Regjerings nødtvungne Jndvilligelse i en almindelig Fred, efter hvilken, med Undtagelse af den, hele Europa længes." - Slutningen af denne Skrivelse angribes som det synes ikke uden Grund, af de franske liberale Blade, den ikke kunne indsee, hvilke Forholdsregler en civiliseres Nation kan tage mod Krigsfanger, for at indvirke paa deres endnu stridende Landsmænd.